Ahmed Nuhu Bamalli (an haife shi 8 ga watan Yuni,shekarar 1966) jami'in diflomasiyya ne na Najeriya, Banki, basaraken gargajiya kuma lauya wanda shi ne Sarkin Zazzau na 19, masarautar gargajiya a Najeriya da ke da hedikwata a Zariya, Jihar Kaduna, Najeriya. Shi ne Sarki na farko daga gidan Mallawa da ke mulki tun bayan barin mulki a hannun gidan tsawon ƙarni daya baya, biyo bayan rasuwar sarkin lokacin a shekarar 1920 (shekara 100 baya) ga kakansa, Sarki Alu Dan Sidi. An haifi Ahmed a garin Kwarbai Zaria, jihar Kaduna, Najeriya. Shine ɗan fari ga Nuhu Bamalli . Ahmed ya yi karatu a Jami'ar Ahmadu Bello da ke Zariya inda ya samu lambar (LLB) a shekara ta 1989, sannan ya yi Digiri na biyu a kan Harkokin Ƙasa da Ƙasa da diflomasiyya daga jami'ar a shekara ta 2002. Ya sami difloma a fannin gudanarwa daga jami'ar kimiyya da fasaha ta jihar Enugu a shekarar 1998. Ahmed yayi karatu a ɓangare da yawa na duniya; misali kan warware rikice-rikice a Jami'ar York (Birtaniya) a cikin shekarar 2009, Yayi Diploma a fannin jagoranci daga Jami'ar Oxford (UK) a shekara ta 2015.